U-I-69/98
Natisni
Opravilna št.:
U-I-69/98
Datum odločitve:
2. 3. 2000
Objavljeno:
OdlUS IX, 45
ECLI:
ECLI:SI:USRS:2000:U.I.69.98
Akt:
Zakon o lastninskem preoblikovanju podjetij (Uradni list RS, št. 55/92, 7/93 in 1/96) (ZLPP)
Izrek:
Postopek za preizkus pobude za začetek postopka za oceno ustavnosti Zakona o lastninskem preoblikovanju podjetij se ustavi.
Evidenčni stavek:
Ker pobudnik ni dal podatkov, potrebnih za nadaljevanje postopka, je Ustavno sodišče postopek ustavilo.
Geslo:
Ustavno sodišče, presoja predpisa, ki je med postopkom prenehal veljati.
Prenehanje pravnega interesa med postopkom.
Lastnina, lastninsko preoblikovanje podjetij.
Podjetja, lastninsko preoblikovanje.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Stanko Kocjan, Sežana
Datum vloge:
20. 2. 1998
Vrsta odločitve:
sklep
Vrsta rešitve:
ustavitev
Dokument:
US19970
Dokument v PDF obliki:
U-I-69-98.pdf
120 KB
Prenesite datoteko
U-I-69/98
2. 3. 2000
S K L E P
Ustavno sodišče je v postopku za preizkus pobude Stanka Kocjana iz Sežane na seji dne 2. marca 2000
s k l e n i l o :
Postopek za preizkus pobude za začetek postopka za oceno ustavnosti Zakona o lastninskem preoblikovanju podjetij (Uradni list RS, št. 55/92, 7/93 in 1/96) se ustavi.
O b r a z l o ž i t e v
1. Pobudnik je dne 19. 2. 1998 vložil pobudo, dne 6. 3. 1998 pa dopolnitev pobude za oceno ustavnosti Zakona o lastninskem preoblikovanju podjetij (v nadaljevanju: ZLPP) oziroma njegovih členov 9 do 16, ki so se nanašali na ureditev zavarovanja pravic bivših lastnikov in njihovih dedičev (začasne odredbe).
2. Izpodbijani predpis je (z izjemo posameznih določb, ki pa se ne nanašajo na ureditev, ki jo pobudnik izpodbija) nehal veljati z uveljavitvijo Zakona o zaključku lastninjenja in privatizaciji pravnih oseb v lasti Slovenske razvojne družbe (63. člen - Uradni list RS, št. 30/98 - ZZLPPO).
3. Ustavno sodišče presoja praviloma le ustavnost in zakonitost veljavnih predpisov. Izjemoma lahko Ustavno sodišče ugotovi neskladnost predpisa, ki je bil med postopkom pred Ustavnim sodiščem usklajen z Ustavo in zakonom oziroma je prenehal veljati, če so za to izpolnjeni pogoji iz 47. člena Zakona o Ustavnem sodišču (Uradni list RS, št. 15/94 - v nadaljevanju: ZUstS).
4. Ustavno sodišče je zato pobudnika pozvalo, naj pove, ali še vztraja pri pobudi, oziroma naj navede, kako bi se v primeru ugotovitve, da izpodbijana ureditev ZLPP ni bila v skladu z Ustavo, spremenil njegov pravni položaj. Pozvalo ga je torej, naj predloži podatke, potrebne za odločitev o morebitnem nadaljevanju postopka za presojo neveljavnega predpisa na podlagi 47. člena ZUstS. Pri tem ga je opozorilo, da lahko Ustavno sodišče postopek ustavi, če v roku ne bo odgovoril na zahtevo Ustavnega sodišča.
5. Poziv na dopolnitev pobude je pobudnik prejel 1. 2. 2000. Ker pobudnik v postavljenem roku na poziv ni odgovoril, je Ustavno sodišče postopek ustavilo.
6. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč-Korošec, Lojze Janko, Milojka Modrijan, dr. Mirjam Škrk in dr. Dragica Wedam-Lukić. Sklep je sprejelo soglasno.
P r e d s e d n i k
Franc Testen